Projekts EEZ apvienotās komitejas lēmums ar ko groza Līguma 31. protokolu par sadarbību īpašās jomās ārpus jomām, ko aptver četras pamatbrīvības - Kopienas kopējās nostājas projekts - /* SEC/2004/1472 galīgā redakcija */





Briselē, 01.12.2004 SEC(2004)1472 galīgā redakcija . Projekts EEZ APVIENOTĀS KOMITEJAS LĒMUMS ar ko groza Līguma 31. protokolu par sadarbību īpašās jomās ārpus jomām, ko aptver četras pamatbrīvības . - Kopienas kopējās nostājas projekts -(iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti īpaši noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotā EEZ Apvienotās komitejas lēmuma projekta mērķis ir, lai paplašinātu sadarbību, grozīt 31. protokolu, tajā iekļaujot regulu par Eiropas slimību profilakses un kontroles centra izveidi. EEZ Apvienotās komitejas lēmuma projekts nosaka pamatu sadarbībai un paredz īpatnības EEZ EBTA valstu dalībai šajā Kopienas iestādē, iekļaujot šo tiesību aktu EEZ līgumā: - 32004 R 0851 Eiropas Parlamenta un Padomes 2004. gada 21. aprīļa Regula (EK) Nr. 851/2004 par Eiropas slimību profilakses un kontroles centra izveidi (OV L 142, 30.4.2004, 1. lpp.) 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā ir paredzēts, ka Padome šādiem lēmumiem nosaka Kopienas nostāju pēc Komisijas priekšlikuma. 4. EEZ Apvienotās komitejas lēmuma projekts ir iesniegts apstiprināšanai Padomē, pēc kam Komisija Kopienas pozīciju iesniegs EEZ Apvienotajai komitejai pie pirmās izdevības. Projekts EEZ APVIENOTĀS KOMITEJAS LĒMUMS ar ko groza Līguma 31. protokolu par sadarbību īpašās jomās ārpus jomām, ko aptver četras pamatbrīvības EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar Protokolu, ar kuru pielāgo Eiropas Ekonomikas zonas līgumu, turpmāk tekstā – „Līgums”, un jo īpaši tā 86. un 98. pantu, tā kā: (1) Līguma 31. protokols tika grozīts ar EEZ Apvienotās komitejas … Lēmumu Nr. …/… [1]. (2) Ir lietderīgi paplašināt Līguma līgumslēdzēju pušu sadarbību un Līgumā iekļaut Eiropas Parlamenta un Padomes 2004. gada 21. aprīļa Regulu (EK) Nr. 851/2004 par Eiropas slimību profilakses un kontroles centra izveidi [2]. (3) Tādēļ jāgroza Līguma 31. protokols, lai šī paplašinātā sadarbība varētu sākties [2005. gada 1. janvārī], IR PIEŅĒMUSI ŠO LĒMUMU: 1. pants Šādu tekstu iekļauj Līguma 31. protokola 16. pantā aiz 3. punkta: ‘4. (a) EBTA valstis neierobežoti piedalās Eiropas slimību profilakses un kontroles centra darbībā, turpmāk tekstā – „Centrs”, kā noteikts ar šo Kopienas tiesību aktu: - 32004 R 0851 : Eiropas Parlamenta un Padomes 2004. gada 21. aprīļa Regula (EK) Nr. 851/2004 par Eiropas slimību profilakses un kontroles centra izveidi (OV L 142, 30.4.2004, 1. lpp.). (b) EBTA valstis veic finansiālus ieguldījumus a) apakšpunktā minētajām darbībām saskaņā ar Līguma 82. panta 1. punkta a) apakšpunktu un 32. protokolu. (c) EBTA valstis neierobežoti piedalās Valdes darbā, un tām Valdē ir tādas pašas tiesības un pienākumi kā ES dalībvalstīm, izņemot balsstiesības. (d) EBTA valstis neierobežoti piedalās Padomdevēju foruma darbā, un tām tajā ir tādas pašas tiesības un pienākumi kā ES dalībvalstīm. (e) EBTA valstis attiecībā uz Aģentūru un tās darbiniekiem piemēro Protokolu par Eiropas Kopienu privilēģijām un neaizskaramību un piemērojamos noteikumus, kas pieņemti saskaņā ar protokolu. (f) Atkāpjoties no Eiropas Kopienu pārējo darbinieku nodarbināšanas kārtības 12. panta 2. punkta a) apakšpunkta, EBTA valstu valstspiederīgie, kam ir visas pilsoņu tiesības, var tikt nodarbināti, balstoties uz ar Aģentūras direktora slēgtu Līgumu. (g) Atbilstīgi Līguma 79. panta 3. punktam Līguma VII daļu (Noteikumi par iestādēm) attiecina uz šo punktu. (h) Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem šīs regulas piemērošanas nolūkos tiek piemērota arī jebkuriem Centra dokumentiem attiecībā uz EBTA valstīm.' 2. pants Šis lēmums stājas spēkā vienu dienu pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu *. To piemēro no [2005. gada 1. janvāra]. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L […], […], p. […]. [2] OV L 142, 30.4.2004., 1. lpp. * [Konstitucionālās prasības nav norādītas.] [Konstitucionālās prasības ir norādītas.]